નીતિન પટેલે કહ્યું છે કે, ‘દલિત કાર્યકર્તા ભાનુભાઈના પરિવારને એટ્રોસિટી એક્ટ અંતર્ગત 8 લાખ રૂપિયા મળવાપાત્ર છે. તેમાંથી તાત્કાલિક ધોરણે 4 લાખ રૂપિયા ચૂકવવામાં આવશે.’ તેમણે વધુમાં કહ્યું કે, ‘તેમની સારવારનો તમામ ખર્ચ રાજ્ય સરકાર દ્વારા એપોલો હોસ્પિટલને ચૂકવાશે’. આ ઉપરાંત મૃત્યુના બનાવમાં જવાબદારો સામે પગલાં લેવાની પણ જાહેરાત તેમણે કરી છે. આ માટે હાઈ કોર્ટના નિવૃત્ત જજના નિરીક્ષણમાં કે SITની રચના કરીને તપાસનો વિકલ્પ પીડિત પરિવારને આપવામાં આવશે. આ કાર્યવાહીમાં દોષિતો સામે કડકમાં કડક કાર્યવાહી કરવામાં આવશે તેવું તેમણે આશ્વાસન આપ્યું છે.